खाने के बॉक्स में था विस्फोटक, रूस की एजेंसियां जांच में जुटीं
Russian St. Petersburg Cafe Blast Update; Who Is Vladlen Tatarsky? रूस के सेंट पीटर्सबर्ग के एक कैफ में रविवार को ब्लास्ट हो गया। इसमें रूस के मशहूर मिलिट्री ब्लॉगर ब्लादलेन तार्तास्की की मौत हो गई।
रूस के सेंट पीटर्सबर्ग के एक कैफ में रविवार को ब्लास्ट हो गया। इसमें रूस के मशहूर मिलिट्री ब्लॉगर ब्लादलेन तार्तास्की की मौत हो गई। घटना में 25 लोग घायल हुए हैं। न्यूज एजेंसी के मुताबिक, तार्तास्की का रियल नेम मैग्जिम फोमिन था और उसके टेलीग्राम पर 5 लाख से ज्यादा फॉलोअर थे।
वे रूस-यूक्रेन जंग की कमेंट्री सुनाने के चलते लोकप्रिय हुए थे। लोकल मीडिया के मुताबिक, यह ब्लास्ट स्ट्रीट फूड बार कैफे नंबर 1 में हुआ है, जिसके मालिक रूस के लिए लड़ने वाली वैगनर प्राइवेट मिलिट्री के फाउंडर येवगेनी प्रिगोजिन थे।
खाने के बॉक्स में रखा था विस्फोटक 
रूसी मीडिया के मुताबिक तार्तास्की कैफे में इवेंट के लिए आए थे और कुछ लोगों से मुलाकात कर रहे थे। तभी एक महिला खाने का एक बॉक्स लेकर उनके पास पहुंची और धमाका हो गया। जो संस्था ये कार्यक्रम करवा रही थी उसने इस हादसे पर निराशा जताई है।
वहीं रूस की इंटीरियर मिनिस्ट्री के सुत्रों के मुताबिक महिला जो बॉक्स लेकर आई थी उसमें खाना नहीं बल्कि स्टैच्यू था, जिसमें बम लगा हुआ था। इस हादसे की कई वीडियोज सोशल मीडिया पर वायरल हो रही हैं।
'सबको हराएंगे, सब को मार डालेंगे'
पिछले साल जंग शुरू होने के कुछ ही महीनों में रूस ने यूक्रेन के चार राज्यों पर कब्जा कर लिया था। इस पर तार्तास्की ने एक वीडियो पोस्ट किया था। इसमें उन्होंने कई विवादित बयान दिए थे। उन्होंने कहा था- हम सब को हरा देंगे, सबको मार डालेंगे, जिसे चाहेंगे उसे लूटेंगे।
वहीं रविवार को तार्तास्की की मौत के बाद रूस के विदेश मंत्रालय ने उनको श्रद्धांजलि दी। वहीं, पश्चिमी सरकारों पर हादसे पर चुप्पी साधे रहने की आलोचना की।
यूक्रेन बोला- एक दूसरे के दुश्मन बन रहे रूसी
इस हादसे पर यूक्रेन के राष्ट्रपति वोलोदिमिर जेलेंस्की के सलाहकार ने ट्वीट कर रूस में अधिकारियों के बीच फूट पड़ने की बात कही है। उन्होंने लिखा है- शुरुआत हो चुकी है, एक बक्से में बंद मकड़ियों ने एक दूसरे को खाना शुरू कर दिया है।
दरअसल, पिछले साल फरवरी में जंग शुरू होने के बाद से रूस में जगह-जगह पर आग लग रही हैं। माना जा रहा है कि जंग को लेकर रूस के लोगों और अधिकारियों के बीच फूट पड़ी है। 
रूस में लगातार लगी रही आग से जुड़ी खबरें यहां पढ़ें...
2 हजार करोड़ के नुकसान की आशंका:रूस के बड़े शॉपिंग मॉल में लगी भीषण आग में एक की मौत, साजिश की होगी जांच 
रूस की राजधानी मॉस्को के एक बड़े शॉपिंग मॉल में लगी भीषण आग में एक व्यक्ति की मौत हो गई। लोकल अधिकारियों ने कहा कि आग शुक्रवार सुबह मेगा खिमकी शॉपिंग एंड एंटरटेनमेंट सेंटर में लगी थी।
रूस में एमेरजेंसी मिनिस्ट्री के हेड सर्गेई पोलिटकिन ने बताया कि आग सुबह के 10 बजकर 45 मिनट पर लगी। जो देखते ही देखते लगभग 7,000 वर्ग मीटर के एरिया में फैल गई। जिस पर अब पूरी तरह से काबू पा लिया गया है। रूसी एजेंसी इस मामले में साजिश के एंगल से भी जांच कर रही है। पूरी खबर यहां पढ़ें...
42 साल पुरानी रूसी गैस लाइन में धमाका:3 की मौत; यूक्रेन के रास्ते पश्चिमी यूरोप को एनर्जी सप्लाई करती है
रूस के पश्चिमी कजान इलाके में मंगलवार को एक 42 साल पुरानी गैस पाइप लाइन में ब्लास्ट हो गया। जिसमें तीन लोगों की मौत हो गई । यह रूसी पाइप लाइन यूक्रेन से होते हुए यूरोप के कई देशों को गैस सप्लाई करती है। एमेरजेंसी मिनिस्ट्री ने घटना की पुष्टि करते हुए बताया कि ब्लास्ट मेनटेनेंस का काम करते हुए कलिनिनो गांव के नजदीक हुआ।
लोकल अधिकारियों के मुताबिक ब्लास्ट से लगी आग पर अब पूरी तरह से काबू पा लिया गया है। यह गैस पाइप लाइन पश्चिमी यूरोप में एनर्जी की सप्लाई के लिए काफी अहम मानी जाती है। जो यूक्रेन में सुध्जा प्वाइंट से अंदर जाती है। रूस से यूरोप में गैस पहुंचाने का फिलहाल यह मुख्य रास्ता है। पूरी खबर यहां पढ़ें...